9. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 9172 της 11/22 Φεβρ. 1971 (ΦΕΚ  Β΄ 146) Περί καθορισμού τυπικών προσόντων διορισμού εις τον εισαγωγικόν βαθμόν των Κλάδων Α2 Οικονομικού και Α3 Βιβλιοθήκης του Πανεπιστημίου Θεσσαλονίκης. Έχοντες υπ’ όψει :α)Το άρθρ. 7 παρ. 5 του Β.Δ/τος της 23/31.12.1955 «περί εφαρμογής του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου», β) την υπ’ αριθ. 15/1971 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Ως ειδικά τυπικά προσόντα διορισμού εις τον Εισαγωγικόν βαθμόν των δια της υπ’ αριθ. 24723/1959 (Φ. 139 Β΄) διαρθρωτικής αποφάσεως προβλεπομένων, Α2 Κλάδου Οικονομικού Α3 Κλάδου Βιβλιοθήκης του Πανεπιστημίου Θεσσαλονίκης καθορίζονται τα κάτωθι: Δια τον Κλάδον Α2 Οικονομικού, το πτυχίον της Νομικής Σχολής του Πανεπιστημίου Αθηνών ή της Σχολής Νομικών και Οικονομικών Επιστημών του Πανεπιστημίου Θεσσαλονίκης, ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον προς τα πτυχία ταύτα πτυχίον Σχολής της αλλοδαπής. Δια τον Κλάδον Α3 Βιβλιοθήκης :α)το πτυχίον Σχολής Πανεπιστημίου ημεδαπού ή ομοταγούς αλλοδαπού, β)γνώσις μιας εκ των ξένων γλωσσών Γαλλικής, Αγγλικής, Γερμανικής ή Ιταλικής προσηκόντως διαπιστουμένης και γ)γνώσεις Βιβλιοθηκονομίας, προσηκόντως διαπιστουμένας. Η παρούσα δημοσιευθήτω δια της Εφημερίδος της Κυβερνήσεως. 